Source: https://e-juridic.manager.ro/articole/predoiu-despre-efectele-deciziei-cedo-in-cauza-kovesi-tacerea-e-asurzitoare-in-csm-27154.html
Timestamp: 2020-06-01 01:10:03+00:00
Document Index: 31177577

Matched Legal Cases: ['CSM ', 'CSM ', 'CSM ', 'CCR ', 'CCR ', 'CSM ', 'CSM ']

Ministrul Justitiei, Catalin Predoiu, a declarat ca "tacerea e asurzitoare in CSM". Oficialul a aratat ca nu s-a intamplat mai nimic dupa decizia CEDO in cauza Kovesi v. Romania.
"Eu nu doresc sa combat frumoasa si seducatoarea expunere teoretica facuta cu privire la drepturi si libertati fundamentale, precum si la nevoia sociala si individuala de protectie a acestora. Am toata consideratia pentru aceste drepturi si inteleg rolul lor fundamental intr-o lume libera. Cu atat mai mult in perspectiva unui viitor dominat de tehnologie. In egala masura, am toata empatia pentru orice persoana nedreptatita in procese civile sau penale", a afirmat Catalin Predoiu, la sedinta Consiliului Superior al Magistraturii, conform unui comunicat transmis de Ministerul Justitiei.
El a continuat spunand ca legea romana ofera cai procedurale pentru constatarea acestor incalcari si repararea prejudiciilor, iar daca sistemul judiciar roman nu reuseste, exista si CEDO.
"Inclusiv recent, CEDO a dat castig de cauza fostului Procuror Sef DNA. Subiectul ar merita o discutie mai pe larg. E o tacere asurzitoare in CSM despre faptul ca unui inalt fost magistrat i-au fost calcate in picioare drepturi fundamentale, asa cum a statuat CEDO. E o tacere care spune multe. Deci, sus drepturile si libertatile, de acord! Dar nu pot fi de acord cu instrumentalizarea acestor valori fundamentale pentru a culpabiliza institutii in afara cadrului legal al competentelor institutionale sau de o maniera partinitoare. S-a precizat in sustinerea cererii ca scopul nu ar fi reevaluarea deciziilor, dar contrazice ce scrie in cerere, citez aproximativ, «pentru a aprecia, in ce masura a fost afectat caracterul echitabil al procedurilor judiciare derulate»", a spus Predoiu.
El s-a intrebat daca CSM e garant sau evaluator.
"Care este temeiul legal pentru a aprecia caracterul echitabil al procedurilor judiciare? Eu cred ca CSM nu este competent cu o astfel de procedura si ar trebui sa votam cererea si pe competenta, si pe fond. S-a invocat, de asemenea, in sustinerea cererii si numarul mare de achitari. Cred ca trebuie sa fim rigurosi. La ce numar va referiti cand vorbiti de achitari? Cele prezentate luni de zile pe surse cu cifre exagerate si mediatizate excesiv pentru distrugerea credibilitatii unei institutii cheie a statului roman? Sau cele provocate de impactul deciziilor CCR, care au eliminat prin efecte intregi probatorii compromitand sute de dosare instrumentate corect de procurori potrivit legii in vigoare la data inculparii ? Sau achitarile provocate de dezincriminarile operate cu vinovatie, cel putin in politica, de o fosta si prezenta majoritate parlamentara? Subliniez, pentru a evita rastalmacirile, ca nu trebuie interpretata aceasta sustinere ca un atac la CCR sau instante, ci doar subliniez ca in analiza statisticii achitarilor inregistrate de DNA, trebuie sa tinem cont in mod obiectiv de efectele unor decizii pronuntate de CCR care au condus implicit la inlaturarea procedurala a unor probe din dosare", a adaugat Predoiu.
Potrivit acestuia, sustinerea potrivit careia cererea tinde sa constate daca e nevoie de modificari legislative sau sunt vulnerabilitati pare inocenta, dar el a constatat de-a lungul timpului ca este vorba de o "adevarata ostilitate institutionala" la adresa DNA.
"Si ma intreb ce-a deranjat, in general, la DNA in unele cercuri societale, faptul ca a inregistrat si achitari, asa cum inregistreaza orice parchet din lume sau faptul ca de multe ori a lovit in plin centre organizate de coruptie. Daca am face o paralela cu actul juridic civil in care vorbim de o cauza imediata si o cauza finala, tot asa si aceasta cerere are o cauza imediata si o cauza finala. Cauza finala a actului este decredibilizarea DNA sau cel putin a unei anumite perioade din activitatea DNA. Intrebarea este, dincolo de competentele functionale pentru evaluari jurisprudentiale, daca o simpla statistica, eventual si manipulata, poate conduce la o concluzie corecta. In concluzie, eu cred ca nu e cazul sa transformam CSM intr-o inchizitie la adresa DNA, o institutie care, cu plusuri si cu minusuri, ca orice institutie, a dat lovituri serioase coruptiei din societate, a adus servicii societatii si cetatenilor, dovada ca ani de zile DNA s-a aflat in varful increderii publicului in institutii, acolo unde ar trebui sa ajunga si CSM candva", a conchis Predoiu.
Votati articolul "Predoiu, despre efectele deciziei CEDO in cauza Kovesi: Tacerea e asurzitoare in CSM":